Olen  mina mõelnud ja mitte ei ole välja mõelnud, miks Trieris (aga võib-olla ka mujal Saksamaal, pole kogemusi) apteegid enamasti 12-14 suletud on. No et klassikaline tööinimene mitte mingil juhul lõunapausi ajal ravumite ligi ei pääseks, sest kui tööinimene on terve, pole tal ju apteeki asja ja kui ta haige on, siis on ta niikuinii töölt vaba ja võib ka enne 12 apteeki minna? Vähesed apteegid on lahti kauem kui 18 ehk ka pärast tööpäeva lõppu ei pruugi inimene lähimasse rohupoodi enam jõuda. Lisaks on päris paljud  apteegid suletud terve kolmapäeva pealelõuna ning need, mis avatud on, rõhutavad aknal "kolmapäeviti avatud" nagu oleks see mingi ime. Et siis kolmapäeva lõunal haigeks jääda pole kombeks? :P